CELEX: 62009CA0492
Language: da
Date: 2009-11-30 00:00:00
Title: Sag C-492/09: Anmodning om præjudiciel afgørelse indgivet af Commissione Tributaria Provinciale di Taranto (Italien) den 30. november 2009 — Soc Agricola Esposito srl mod Agenzia Entrate — Ufficio Taranto 2

30.1.2010   
            
            
               DA
            
            
               Den Europæiske Unions Tidende
            
            
               C 24/43
            
         Anmodning om præjudiciel afgørelse indgivet af Commissione Tributaria Provinciale di Taranto (Italien) den 30. november 2009 — Soc Agricola Esposito srl mod Agenzia Entrate — Ufficio Taranto 2
   (Sag C-492/09)
   2010/C 24/75
   Processprog: italiensk
   
      Den forelæggende ret
   
   Commissione Tributaria Provinciale di Taranto
   
      Parter i hovedsagen
   
   
      Sagsøger: Soc Agricola Esposito srl
   
      Sagsøgt: Agenzia Entrate — Ufficio Taranto 2
   
      Præjudicielle spørgsmål
   
   
               1)
            
            
               Om artikel 21 i den tarif, der er bilagt dekret nr. 641/72 fra republikkens præsident fra 1972 og artikel 160 i lovdekret nr. 259 fra 2003, når bestemmelserne kræver en tilladelse hos den consumer (forbruger), som har indgået en abonnementsaftale, er forenelige med principperne i direktiv 2002/20/EF (1), der derimod henviser til individuelle tilladelser hos de virksomheder, som udfører tjenesten eller udbyder net.
            
         
               2)
            
            
               Om artikel 1 og 9 i præsidentdekret nr. 641/72 fra 1972, såvel som artikel 21 i den bilagte tarif, er i strid med reglen om at operere med flere afgifter for så vidt angår et enkelt tilladelsesgrundlag, som fastlagt i fortolkningen af artikel 12 og 13 i direktiv 2002/20/EF.
            
         
               3)
            
            
               Om den omstændighed, at det italienske gebyr påhviler personer, som har indgået en abonnementsaftale, men ikke dem, der anvender genopladelige kort, er forenelig med principperne i direktiv 2002/21/EF (2) og mere specifikt med »princippet om forbud mod forskelsbehandling ved allokering og tildeling af radiofrekvenser fra den nationale tilsynsmyndighed«, fastsat i samme direktivs artikel 9, stk. 1.
            
         
               4)
            
            
               Om gebyret er foreneligt med principperne i direktiv 2002/77/EF og direktiv 2002/21/EF (3), hvori det er anført, at »[a]lle nationale ordninger […] om deling af nettoomkostningerne ved opfyldelse af forsyningspligt skal være baseret på objektive, gennemsigtige og ikke-diskriminerende kriterier og overholde principperne om proportionalitet og mindst mulig markedsfordrejning«.
            
         
               5)
            
            
               Om det italienske gebyr, som fører til en stigning i udgifterne for brugerne af mobiltelefontjenesten, der indgår abonnementsaftaler, gør det mindre attraktivt at gå ind på det italienske marked og hindrer — til skade for nationale forbrugere — skabelsen af et konkurrencebaseret marked i strid med principperne i direktiv 2002/21/EF.
            
         
               6)
            
            
               Om det italienske gebyr er i strid med det princip, der indeholdes i artikel 25 EF, hvorefter »told ved indførsel og udførsel og andre afgifter med tilsvarende virkning er forbudt mellem medlemsstaterne. Dette gælder også finanstold«.
            
         
      (1)  EFT L 108, s. 21.
   
      (2)  EFT L 108, s. 33.
   
      (3)  EFT L 108, s. 21.